**ΣΔΕ Παρεμβάσεων ΣΣ ΚΑΠ**

**Περιεχόμενα**

**Παράρτημα Ι ΣΔΕ Άμεσων Ενισχύσεων ΣΣ ΚΑΠ**

**Παράρτημα ΙΙ ΣΔΕ Τομεακών Παρεμβάσεων ΣΣ ΚΑΠ:**

Παράρτημα ΙΙ.1 Παρεμβάσεων ΣΣ ΚΑΠ στον τομέα των Οπωροκηπευτικών

Παράρτημα ΙΙ.2 Παρεμβάσεων ΣΣ ΚΑΠ στον τομέα Ελαιολάδου και Επιτραπέζιας Ελιάς

Παράρτημα ΙΙ.3 Παρεμβάσεων ΣΣ ΚΑΠ στον τομέα της Μελισσοκομίας

Παράρτημα ΙΙ.4 Παρεμβάσεων ΣΣ ΚΑΠ στον Αμπελοοινικό τομέα

**Παράρτημα ΙΙΙ ΣΔΕ Παρεμβάσεων Αγροτικής Ανάπτυξης ΣΣ ΚΑΠ**

**Παράρτημα ΙV ΣΔΕ Οριζόντιων Θεμάτων ΣΣ ΚΑΠ**

Παράρτημα ΙV.1 Τεχνική Βοήθεια

Παράρτημα ΙV.2 Οριζόντια Θέματα

**ΠΑΡΑΡΤΗΜΑ Ι**

**Σύστημα Διαχείρισης και Ελέγχου (ΣΔΕ) Άμεσων Ενισχύσεων ΣΣ ΚΑΠ 2023-2027**

2023

Περιεχόμενα

[Εισαγωγή 1](#_Toc130278304)

[Τίτλος: Διαδικασίες διαχείρισης και ελέγχου Ενιαίας Αίτησης Ενίσχυσης (ΕΑΕ) 1](#_Toc130278305)

[Κεφάλαιο 1. Διαδικασίες υποβολής EAE 2](#_Toc130278306)

[Διαδικασία 1.1 Έκδοση θεσμικού πλαισίου 2](#_Toc130278307)

[Διαδικασία 1.2. Υποβολή ΕΑΕ 3](#_Toc130278308)

[Κεφάλαιο 2. Διαδικασίες πληρωμής άμεσων ενισχύσεων 4](#_Toc130278309)

[Διαδικασία 2.1. Έκδοση εγκυκλίου 4](#_Toc130278310)

[Διαδικασία 2.2. Έλεγχοι 5](#_Toc130278311)

[Διαδικασία 2.3. Οριστικοποίηση ΕΑΕ 6](#_Toc130278312)

[Διαδικασία 2.4. Κυρώσεις 8](#_Toc130278313)

[Διαδικασία 2.5. Πληρωμή άμεσων ενισχύσεων 9](#_Toc130278314)

[Κεφάλαιο 3. Διαδικασίες παρακολούθησης δεικτών και επιπλέον δεδομένων 10](#_Toc130278315)

[Διαδικασία 3.1. Συλλογή και αποστολή δεικτών και επιπλέον δεδομένων 10](#_Toc130278316)

[Διαδικασία 3.2. Παρακολούθηση επιδόσεων και αιτιολόγηση υπερβάσεων και αποκλίσεων 11](#_Toc130278317)

Εισαγωγή

Σκοπός και πεδίο εφαρμογής ΣΔΕ

To Σύστημα Διαχείρισης Ελέγχου (ΣΔΕ), σύμφωνα με τον ορισμό του άρθρου 2 παρ. 34 του Νόμου 4914/2022, περιλαμβάνει το πλαίσιο κανόνων και διαδικασιών που πρέπει να εφαρμόζονται με βάση το εφαρμοστέο δίκαιο για τη χρηστή δημοσιονομική διαχείριση των πόρων και την υλοποίηση των πράξεων, καθώς και τις διοικητικές αρχές που έχουν οριστεί ως αρμόδιες για τη διαχείριση και τον έλεγχο του ΣΣ ΚΑΠ, οι οποίες βρίσκονται σε αλληλεξάρτηση και είναι διαρθρωμένες με συγκεκριμένη οργανωτική δομή.

Τίτλος: Διαδικασίες διαχείρισης και ελέγχου Ενιαίας Αίτησης Ενίσχυσης (ΕΑΕ)

Οι διαδικασίες του παρόντος τίτλου εφαρμόζονται για όλους τους τύπους παρεμβάσεων των άμεσων ενισχύσεων του ΣΣ ΚΑΠ και οι οποίοι περιγράφονται στον παρακάτω πίνακα:

|  |  |
| --- | --- |
| **Κωδικός Τύπου Παρέμβασης** | **Περιγραφή** |
| **Π1-21** | Βασική εισοδηματική στήριξη για τη βιωσιμότητα  |
| **Π1-29** | Συμπληρωματική στήριξη του αναδιανεμητικού εισοδήματος για τη βιωσιμότητα |
| **Π1-30** | Συμπληρωματική εισοδηματική στήριξη των νέων γεωργών |
| **Π1-32** | Στήριξη Συνδεδεμένου Εισοδήματος - Φυτική Παραγωγή -Ζωική Παραγωγή - Μεταξοσκώληκες |
| **Π1-36** | Ειδική Ενίσχυση για το Βαμβάκι  |
| **Π1-31** | Οικολογικά προγράμματα για το κλίμα, το περιβάλλον και την καλή διαβίωση των ζώων (Οικολογικά προγράμματα) |

Προ-απαιτούμενες ενέργειες

Για την υλοποίηση των διαδικασιών του παρόντος τίτλου απαιτούνται οι παρακάτω ενέργειες:

* Η ΕΥΔ ΣΣ ΚΑΠ εκδίδει αποφάσεις ορισμού Ενδιάμεσων Φορέων (ΕΦ) για τις παρεμβάσεις του παραπάνω πίνακα και ανάθεσης καθηκόντων σε αυτούς, σύμφωνα με το Άρθρο 63 παρ.5 και το άρθρο 13 παρ. 15 του Ν.4914/2022, όπως ισχύει κάθε φορά και όπου απαιτείται.
* Ο ΟΠΕΚΕΠΕ διασφαλίζει ότι πληρούνται οι απαιτήσεις του κεφαλαίου ΙΙ του Καν. (ΕΕ) 2116/2021 σε ότι αφορά στο Ολοκληρωμένο Σύστημα Διαχείρισης και Ελέγχου (ΟΣΔΕ).
* Ο ΟΠΕΚΕΠΕ δύναται να εκχωρήσει εργασίες επεξεργασίας διαδικασιών εκτός της αρμοδιότητας ελέγχων πληρωμών που δεν μπορούν να εκχωρηθούν.
* Η ΕΥΔ ΣΣ ΚΑΠ μεριμνά για όλες τις απαιτούμενες ενέργειες για την εξασφάλιση των πιστώσεων, όπου απαιτείται.

Κεφάλαιο 1. Διαδικασίες υποβολής EAE

Διαδικασία 1.1 Έκδοση θεσμικού πλαισίου

Περιγραφή Διαδικασίας

Έκδοση Θεσμικού Πλαισίου

Η ΕΥΔ ΣΣ ΚΑΠ ή ο Ενδιάμεσος Φορέας (ΕΦ) στον οποίο ανατίθενται καθήκοντα εκδίδει υπουργικές αποφάσεις, προκειμένου να καθοριστούν οι εθνικές επιλογές, τα διοικητικά μέτρα, οι διαδικασίες και οι λεπτομέρειες εφαρμογής των παρεμβάσεων των άμεσων ενισχύσεων, συμπεριλαμβανομένης της αυξημένης αιρεσιμότητας και των οικολογικών σχημάτων, κατ’ εκτέλεση των Καν. (ΕΕ) 2115/2021 και 2116/2021 του Ευρωπαϊκού Κοινοβουλίου και του Συμβουλίου για την εφαρμογή της ΚΑΠ, όπου απαιτείται. Στην περίπτωση ανάθεσης καθηκόντων σε ΕΦ, απαιτείται η σύμφωνη γνώμη της ΕΥΔ ΣΣ ΚΑΠ και του ΟΠΕΚΕΠΕ στα θέματα αρμοδιότητάς τους.

Για την έκδοση των υπουργικών αποφάσεων, η ΕΥΔ ΣΣ ΚΑΠ ή ο ΕΦ, συνεπικουρείται όπου προβλέπεται από τις συναρμόδιες διευθύνσεις/τμήματα του ΥΠΑΑΤ και τον ΟΠΕΚΕΠΕ.

Δημοσιοποίηση Υπουργικών Αποφάσεων

Οι υπουργικές αποφάσεις δημοσιεύονται στην εφημερίδα της κυβέρνησης και αναρτώνται στο πρόγραμμα «ΔΙΑΥΓΕΙΑ», στην ιστοσελίδα του ΥΠΑΑΤ, της ΕΥΔ ΣΣ ΚΑΠ και του ΟΠΕΚΕΠΕ.

Έκδοση Εγκυκλίου Υποβολής ΕΑΕ

Ο ΟΠΕΚΕΠΕ εκδίδει εγκύκλιο για την υποβολή της ΕΑΕ στο Ολοκληρωμένο Σύστημα Διαχείρισης και Ελέγχου (ΟΣΔΕ), η οποία περιλαμβάνει όλα τα απαραίτητα στοιχεία ενημέρωσης των δυνητικών δικαιούχων και για παρεμβάσεις που είναι συνδεδεμένες με το ΟΣΔΕ. Η εγκύκλιος δύναται να τροποποιηθεί, πριν την καταληκτική ημερομηνία υποβολής της ΕΑΕ.

Δημοσιοποίηση Εγκυκλίου

Ο ΟΠΕΚΕΠΕ μεριμνά για την ευρεία δημοσιοποίηση της εγκυκλίου, ούτως ώστε να εξασφαλίζεται ότι όλοι οι δυνητικοί δικαιούχοι έλαβαν έγκαιρα γνώση για την ύπαρξη και το περιεχόμενό της.

Η εγκύκλιος αναρτάται στο πρόγραμμα «ΔΙΑΥΓΕΙΑ», στην ιστοσελίδα του ΥΠΑΑΤ, της ΕΥΔ ΣΣ ΚΑΠ και του ΟΠΕΚΕΠΕ και κοινοποιείται σε όλους τους εμπλεκόμενους φορείς, συμπεριλαμβανομένου τυχόν πιστοποιημένων φορέων υποβοήθησης των δυνητικών δικαιούχων για την υποβολή της ΕΑΕ, καθώς και στους φορείς εκπροσώπησης αγροτών και συλλογικοτήτων των αγροτών.

Η πλατφόρμα του κυβερνητικού νέφους (gov.gr) χρησιμοποιείται για την ανάρτηση τυχόν πρόσθετου πληροφοριακού υλικού που τίθεται στην διάθεση των ενδιαφερομένων.

Διαδικασία 1.2. Υποβολή ΕΑΕ

Περιγραφή Διαδικασίας

Υποβολή ΕΑΕ

Οι δυνητικοί δικαιούχοι υποβάλλουν, μετά την έναρξη της ημερομηνίας υποβολής, που ορίζεται στην εγκύκλιο της Διαδικασίας 1.1., την ΕΑΕ στην πλατφόρμα του κυβερνητικού νέφους και συγκεκριμένα:

* είτε απευθείας στον ΟΠΕΚΕΠΕ μέσω κατάλληλου πληροφοριακού συστήματος,
* είτε μέσω ενός πιστοποιημένου φορέα υποβοήθησης υποβολής της αίτησης

Σύμφωνα με το άρθρο 6 του Καν. (ΕΕ) 1173/2022 η ΕΑΕ περιέχει τουλάχιστον για κάθε δυνητικό δικαιούχο:

α) τα στοιχεία ταυτότητας του δικαιούχου

β) λεπτομέρειες της/των παρέμβασης/-εων για την/τις οποία/-ες υποβλήθηκε αίτηση

γ) κατά περίπτωση, τα δικαιολογητικά που είναι απαραίτητα για τον καθορισμό των όρων επιλεξιμότητας και άλλων σχετικών απαιτήσεων για την εν λόγω παρέμβαση

δ) πληροφορίες σχετικές με την αιρεσιμότητα

Εφόσον η ΕΑΕ υποβληθεί επιτυχώς, λαμβάνει μοναδικό κωδικό και ημερομηνία οριστικοποίησης, από την οποία τεκμαίρεται το εμπρόθεσμο της υποβολής. Η ορθή καταχώρηση των πληροφοριών και η υποβολή της ΕΑΕ στο κυβερνητικό νέφος είναι αποκλειστική ευθύνη του δυνητικού δικαιούχου.

Με την υποβολή της ΕΑΕ, οι δυνητικοί δικαιούχοι αποδέχονται την περαιτέρω επεξεργασία από τις αρμόδιες υπηρεσίες των προσωπικών δεδομένων, συμπεριλαμβανομένων και των ευαίσθητων προσωπικών δεδομένων. Σε κάθε περίπτωση διασφαλίζεται η τήρηση της νομοθεσίας περί προστασίας δεδομένων (Ν. 4624/2019 (Α’ 137).

Διόρθωση – ανάκληση ΕΑΕ πριν την καταληκτική ημερομηνία υποβολής

Οι δυνητικοί δικαιούχοι μπορούν να διορθώνουν ή και να διαγράψουν την ΕΑΕ και τα συνυποβληθέντα δικαιολογητικά, ακόμη και μετά την οριστική υποβολή της, εφόσον δεν έχει παρέλθει η καταληκτική ημερομηνία υποβολής. Για το σκοπό αυτό ακολουθούν τη διαδικασία που προβλέπεται στη σχετική εγκύκλιο της Διαδικασίας 1.1. Για την εφαρμογή των αποτελεσμάτων του ελέγχου απομακρυσμένης παρακολούθησης, δύναται η ΕΑΕ να διορθωθεί μέχρι την καταληκτική ημερομηνία πληρωμής.

Ο ΟΠΕΚΕΠΕ στο πλαίσιο των προβλεπόμενων προκαταρτικών ελέγχων, ορίζει κανόνες για την αποσφαλμάτωση, οι οποίοι βοηθούν το δυνητικό δικαιούχο να διορθώσει προφανή σφάλματα, χαρτογραφικά στοιχεία, τυχόν επικαλύψεις αγροτεμαχίων, μη επιλέξιμες περιοχές στις δηλώσεις των αγροτεμαχίων και λοιπές ελεγκτικές ενέργειες.

Καταχωρίσεις στο πληροφοριακό σύστημα

Η ΕΑΕ υποβάλλεται στο πληροφοριακό σύστημα της πλατφόρμας του κυβερνητικού νέφους και τα στοιχεία της μεταφέρονται στο ΟΠΣ ΚΑΠ το οποίο λειτουργεί στον ΟΠΕΚΕΠΕ.

Κεφάλαιο 2. Διαδικασίες πληρωμής άμεσων ενισχύσεων

Διαδικασία 2.1. Έκδοση εγκυκλίου

Περιγραφή Διαδικασίας

Έκδοση Εγκυκλίου

Ο ΟΠΕΚΕΠΕ εκδίδει εγκύκλιο για τον έλεγχο και την πληρωμή των άμεσων ενισχύσεων του ΣΣ ΚΑΠ.

Δημοσιοποίηση Εγκυκλίου

Ο ΟΠΕΚΕΠΕ μεριμνά για την ευρεία δημοσιοποίηση της εγκυκλίου, ούτως ώστε να εξασφαλίζεται ότι όλοι οι δυνητικοί δικαιούχοι έλαβαν έγκαιρα γνώση για την ύπαρξη και το περιεχόμενο της.

Η εγκύκλιος αναρτάται στο πρόγραμμα «ΔΙΑΥΓΕΙΑ», στην ιστοσελίδα του ΟΠΕΚΕΠΕ και κοινοποιείται σε όλους τους εμπλεκόμενους φορείς, συμπεριλαμβανομένων τυχόν πιστοποιημένων φορέων υποβοήθησης των δυνητικών δικαιούχων για την υποβολή της ΕΑΕ, καθώς και στους φορείς εκπροσώπησης αγροτών και συλλογικοτήτων των αγροτών.

Διαδικασία 2.2. Έλεγχοι

Περιγραφή Διαδικασίας

Διενέργεια Ελέγχων

Ο ΟΠΕΚΕΠΕ είναι η αρμόδια ελεγκτική αρχή των απαιτήσεων επιλεξιμότητας, συμπεριλαμβανομένης της αιρεσιμότητας και των οικολογικών σχημάτων. Σε αυτό το πλαίσιο διενεργούνται τρεις (3) τύποι ελέγχου, ήτοι:

* Διοικητικοί έλεγχοι (οπτικοί – χειρόγραφοι έλεγχοι σε επίπεδο αίτησης καθώς και κεντρικοί μηχανογραφικοί έλεγχοι – συμπεριλαμβανομένων των διασταυρούμενων ελέγχων – σε επίπεδο περιφερειακής ενότητας και επικράτειας). Στους διοκητικους ελέγχους περιλαμβάνονται και οι αυτοματοποιημένοι έλεγχοι με άλλες αρμόδιες αρχές μέσω web- services
* Επιτόπιοι έλεγχοι, κατά τρόπον ώστε να εξασφαλίζεται η αποτελεσματική εξακρίβωση της τήρησης των όρων για τη χορήγηση των ενισχύσεων, καθώς και των απαιτήσεων και προτύπων που σχετίζονται με την αιρεσιμότητα και τα οικολογικά σχήματα,
* Έλεγχοι απομακρυσμένης παρακολούθησης, όπου κάθε αίτηση κατηγοριοποιείται σε πράσινη (έγκριση), κόκκινη (απόρριψη) ή κίτρινη (μη επαρκή δεδομένα) σύμφωνα με το μοντέλο traffic light.

Οι διοικητικοί έλεγχοι και οι έλεγχοι απομακρυσμένης παρακολούθησης πραγματοποιούνται στο σύνολο των δυνητικών δικαιούχων.

Οι δυνητικοί δικαιούχοι που δεν είναι εγκεκριμένοι ή επιλέξιμοι μετά τους διοικητικούς ελέγχους δεν λαμβάνονται υπόψη για τον υπολογισμό του αριθμού των δικαιούχων που ελέγχονται με επιτόπιο έλεγχο. Για όσους δυνητικούς δικαιούχους περιληφθούν στο δείγμα ελέγχου το οποίο εξάγεται μηχανογραφικά, βάσει ανάλυσης κινδύνου και τυχαίας επιλογής, πραγματοποιείται και επιτόπιος έλεγχος. Ωστόσο εφόσον από τους ελέγχους αποκαλύπτονται σημαντικές περιπτώσεις μη συμμόρφωσης σε μια περιφέρεια ή περιφερειακή ενότητα, στο πλαίσιο μιας παρέμβασης, το δείγμα ελέγχου αυξάνεται.

Ο ΟΠΕΚΕΠΕ, που είναι η αρμόδια αρχή για την εξαγωγή του δείγματος, τηρεί αρχείο με τους λόγους επιλογής κάθε δυνητικού δικαιούχου για επιτόπιο έλεγχο και ο/ οι ελεγκτές ενημερώνονται σχετικά με τον λόγο επιλογής, πριν τη διενέργειά του.

Η αποτελεσματικότητα της ανάλυσης κινδύνου αξιολογείται και επικαιροποιείται κάθε έτος από τον ΟΠΕΚΕΠΕ για την εξαγωγή του δείγματος.

Η διενέργεια των επιτόπιων ελέγχων μπορεί να γνωστοποιηθεί στους υπό έλεγχο δυνητικούς δικαιούχους, με την προϋπόθεση ότι δεν τίθεται σε κίνδυνο ο σκοπός ή η αποτελεσματικότητα του ελέγχου.

Κατά την διάρκεια της επίσκεψης των ελεγκτικών οργάνων-επιθεωρητών στον δυνητικό δικαιούχο ελέγχονται όλες οι αναλήψεις υποχρεώσεων και δεσμεύσεις του που είναι δυνατόν να ελεγχθούν την δεδομένη χρονική στιγμή.

Σε περίπτωση που για ορισμένα κριτήρια επιλεξιμότητας ή ορισμένες δεσμεύσεις μπορούν να ελεγχθούν μόνο κατά τη διάρκεια συγκεκριμένου χρονικού διαστήματος, για τους επιτόπιους ελέγχους ενδέχεται να απαιτούνται πρόσθετες επισκέψεις. Όμως ο αριθμός και η διάρκεια των επισκέψεων αυτών σε ένα δυνητικό δικαιούχο περιορίζεται στο ελάχιστο αναγκαίο. Κατά περίπτωση αυτού του είδους οι επισκέψεις μπορούν να πραγματοποιούνται και μέσω τηλεπισκόπησης.

Σε περίπτωση που κατά τον επιτόπιο διαπιστωθεί μη συμμόρφωση ή ύπαρξη παρατυπιών, ο δυνητικός δικαιούχος λαμβάνει αντίγραφο της έκθεσης ελέγχου ή απόσπασμα του μέρους της έκθεσης ελέγχου που τον αφορά, προκειμένου να υποβάλει αίτηση προσφυγής εφόσον το επιθυμεί.

Κατά τα οριζόμενα στη σχετική εγκύκλιο, εάν ο επιτόπιος έλεγχος διενεργείται με τηλεπισκόπηση, δεν απαιτείται από τον δυνητικό δικαιούχο να υπογράψει την έκθεση ελέγχου, εάν δεν προκύψει περίπτωση μη συμμόρφωσης κατά τον έλεγχο. Εάν κατόπιν των ελέγχων αυτών, προκύψει περίπτωση μη συμμόρφωσης, ο δυνητικός δικαιούχος ενημερώνεται και έχει τη δυνατότητα υποβολής αίτησης προσφυγής εφόσον το επιθυμεί.

Σε περίπτωση μη προσέλευσης στον έλεγχο μετά από ειδοποίηση, άρνησης ελέγχου, μη συγκέντρωσης ή συγκράτησης των ζώων, απειλής ή χρήσης βίας κατά των ελεγκτών, μη επίδειξης μητρώων ή αρχείων και παραστατικών ή εγγράφων της εκμετάλλευσης, παρεμπόδισης ή μη διευκόλυνσης της μετάβασης και επιθεώρησης στο σύνολο των αγροτεμαχίων, των σταυλικών εγκαταστάσεων και των βοηθητικών χώρων της εκμετάλλευσης, ο δυνητικός δικαιούχος αποκλείεται από το σύνολο των ενισχύσεων που θα ελάμβανε για το έτος κατά το οποίο διεξάγεται ο έλεγχος.

Για κάθε επιτόπιο έλεγχο που διεξάγεται συντάσσεται έκθεση ελέγχου, η οποία καθιστά δυνατή την επισκόπηση των λεπτομερειών των ελέγχων που διενεργούνται και την εξαγωγή συμπερασμάτων όσον αφορά τη συμμόρφωση με τα κριτήρια επιλεξιμότητας, τις δεσμεύσεις και άλλες υποχρεώσεις.

Όσο αφορά τους ελέγχους απομακρυσμένης παρακολούθησης, στην περίπτωση της πορτοκαλί σήμανσης και ένδειξη πιθανής μη συμμόρφωσης, πραγματοποιείται επιπλέον επιτόπιος έλεγχος στους δυνητικούς δικαιούχους και παροχή συμβουλών για την τροποποίηση της αίτησης.

Υποβολή ενστάσεων επί των αποτελεσμάτων των ελέγχων

Οι δυνητικοί δικαιούχοι μπορούν να υποβάλλουν ένσταση επί των αποτελεσμάτων των ελέγχων μέσω της πλατφόρμας του κυβερνητικού νέφους και σύμφωνα με τα οριζόμενα στη σχετική εγκύκλιο.

Δημοσιοποίηση αποτελεσμάτων ελέγχου

Τα αποτελέσματα των ελέγχων είναι διαθέσιμα στους δυνητικούς δικαιούχους στην πλατφόρμα του κυβερνητικού νέφους.

Διαδικασία 2.3. Οριστικοποίηση ΕΑΕ

Περιγραφή Διαδικασίας

Μετά την ολοκλήρωση των μηχανογραφικών διασταυρωτικών ελέγχων και πριν την πληρωμή των παρεμβάσεων οριστικοποιούνται οι αιτήσεις των δικαιούχων σύμφωνα με τα ευρήματα και αποτυπώνονται οι αντίστοιχοι κωδικοί λαθών ανά παρέμβαση.

Οι κωδικοί λαθών γίνονται διαθέσιμοι μέσω του κυβερνητικού νέφους στους δικαιούχους. Πραγματοποιούνται οι απαιτούμενες ενημερώσεις των οριστικών αιτήσεων με τυχόν νέα δεδομένα, επικαιροποιούνται τα αιτήματα των άμεσων ενισχύσεων σε συνδυασμό με τα δεδομένα των συναφών καθεστώτων και υπολογίζονται τα δικαιώματα βασικής ενίσχυσης για κάθε ΑΦΜ.

Για την οριστικοποίηση των αιτήσεων λαμβάνονται υπόψη τα αποτελέσματα του ελέγχου απομακρυσμένης παρακολούθησης, που είναι: συμμόρφωση (πράσινο) είτε μη συμμόρφωση (κόκκινο) και σε πολλές περιπτώσεις είναι πορτοκαλί (ενδεχόμενη μη συμμόρφωση ή μη ασφαλές συμπέρασμα). Στην περίπτωση της πορτοκαλί σήμανσης πραγματοποιείται επιπλέον επιτόπιος έλεγχος και παροχή συμβουλών για την τροποποίηση και την οριστικοποίηση της αίτησης.

Διαδικασία 2.4. Κυρώσεις

Περιγραφή Διαδικασίας

Η τήρηση των απαιτήσεων που περιγράφονται στην Διαδικασία 2.2 ελέγχεται και στις περιπτώσεις όπου παρατηρούνται παραβάσεις επιβάλλονται κυρώσεις, το ύψος των οποίων καθορίζεται από το βαθμό σοβαρότητας και επανάληψης της παράβασης σύμφωνα με το ισχύον κανονιστικό και θεσμικό πλαίσιο. Τα αποτελέσματα μετά την επιβολή των κυρώσεων είναι διαθέσιμα για προσωποποιημένη πληροφόρηση των δικαιούχων στην πλατφόρμα του κυβερνητικού νέφους.

Υποβολή ενστάσεων επί των κυρώσεων

Οι δικαιούχοι μπορούν να υποβάλλουν ένσταση επί των κυρώσεων μέσω της πλατφόρμας του κυβερνητικού νέφους και σύμφωνα με τα οριζόμενα στη σχετική εγκύκλιο.

Διαδικασία 2.5. Πληρωμή άμεσων ενισχύσεων

Περιγραφή Διαδικασίας Πληρωμής

Μετά την ολοκλήρωση των Διαδικασιών 2.3 και 2.4 και εφόσον οι διαδικασίες υποδοχής και διοικητικού ελέγχου των αιτήσεων έχουν πραγματοποιηθεί, το σύνολο των υποβληθεισών αιτήσεων, μαζί με τα αντίστοιχα αποτελέσματα των ελέγχων των Διαδικασιών 2.2 αποθηκεύονται στην πλατφόρμα του κυβερνητικού νέφους, όπου η κάθε αίτηση λαμβάνει μοναδικό κωδικό.

Για τις αιτήσεις που επιλέχθηκαν προς ενίσχυση ακολουθείται διακριτή διαδικασία ανάλογα με το είδος της παρέμβασης.

Στην περίπτωση των παρεμβάσεων των άμεσων ενισχύσεων πραγματοποιούνται οι αντίστοιχοι διασταυρωτικοί έλεγχοι της πληρωμής στο πληροφοριακό σύστημα του κυβερνητικού νέφους όπως περιγράφονται στις εγκυκλίους του ΟΠΕΚΕΠΕ, συνυπολογίζονται τα αποτελέσματα των ελέγχων, διοικητικών, επιτόπιων είτε με μεθόδους απομακρυσμένου ελέγχου και προσδιορίζεται το ποσό των ενισχύσεων αφού αφαιρεθούν οι κυρώσεις.

Στη συνέχεια εκδίδεται τυχαίο δείγμα ελέγχου επί των τελικών δικαιούχων προς πληρωμή στο οποίο γίνεται έλεγχος για την ορθότητα και ακρίβεια των στοιχείων της πληρωμής και εξάγεται αναλυτική και συγκεντρωτική κατάσταση.

Τα αποτελέσματα, ήτοι τα στοιχεία των πληρωμών των δικαιούχων μεταφέρονται και στο ΟΠΣ ΚΑΠ προκειμένου να ενημερωθούν και να εξαχθούν οι απαιτούμενοι δείκτες και τα επιπλέον δεδομένα (Διαδικασία 3.1).

Υποβολή ενστάσεων επί των πληρωμών

Οι δικαιούχοι μπορούν να υποβάλλουν ένσταση επί των υπολογισμένων ποσών πληρωμής μέσω της πλατφόρμας του κυβερνητικού νέφους και σύμφωνα με τα οριζόμενα στη σχετική εγκύκλιο.

Δημοσιοποίηση στοιχείων πληρωμής

Τα στοιχεία πληρωμής είναι διαθέσιμα στους δικαιούχους στην πλατφόρμα του κυβερνητικού νέφους.

Κεφάλαιο 3. Διαδικασίες παρακολούθησης δεικτών και επιπλέον δεδομένων

Διαδικασία 3.1. Συλλογή και αποστολή δεικτών και επιπλέον δεδομένων

Περιγραφή Διαδικασίας

Κοινοί δείκτες Πλαισίου Παρακολούθησης και Αξιολόγησης των Επιδόσεων

Το σύνολο των δεικτών που αφορούν την παρακολούθηση και αξιολόγηση του ΣΣ, περιγράφονται στο Παράρτημα Ι του Καν. 2115/2021, συλλέγονται από την ΕΑΕ, αποστέλλονται από τον ΟΠΕΚΕΠΕ στην Επιτροπή κάθε χρόνο έως τις 15 Φεβρουαρίου του έτους Ν, αποτυπώνονται στους πίνακες της ετήσιας έκθεσης επιδόσεων και αφορούν εκροές, αποτελέσματα για τις πληρωμές κατά το γεωργικό οικονομικό έτος Ν-1.

Επιπλέον δεδομένα

Τα επιπλέον δεδομένα για τις παρεμβάσεις και του δικαιούχους, περιγράφονται στο Παράρτημα IV του εφαρμοστικού Καν. 1475/2022, συλλέγονται από την ΕΑΕ, αποστέλλονται από τον ΟΠΕΚΕΠΕ στην Επιτροπή κάθε χρόνο έως τις 30 Απριλίου του έτους Ν, με τη μορφή πινάκων και αφορούν παρεμβάσεις για τις οποίες έχουν πραγματοποιηθεί πληρωμές κατά το γεωργικό οικονομικό έτος Ν-1.

Έλεγχος ποιότητας δεδομένων

Ο ΟΠΕΚΕΠΕ επαληθεύει την ορθότητα και την πληρότητα των δεδομένων:

1. Εκ των προτέρων με κατάλληλο σχεδιασμό των πληροφοριακών συστημάτων όπου παρακολουθείται μια πράξη, λαμβάνοντας υπόψη τους μηχανογραφικούς ελέγχους, την ακεραιότητα της πληροφορίας βάσει διαλειτουργικότητας πληροφοριακών συστημάτων και την αρχή «once-only για μεγάλο μέρος των δεδομένων.

2. Εκ των υστέρων με ποιοτικούς ελέγχους τόσο στο τέλος κάθε ημερολογιακού έτους, όσο και σε τακτά χρονικά διαστήματα. Ο ΟΠΕΚΕΠΕ, διενεργεί ελέγχους και διορθώνει τα δεδομένα, μετά το τέλος κάθε ημερολογιακού έτους και πριν την αποστολή της ετήσιας έκθεσης επιδόσεων και των επιπλέον δεδομένων στην Επιτροπή.

Το είδος των ελέγχων αφορά τόσον την ομοιογένεια των δεδομένων (πχ κοινή μονάδα μέτρησης κ.λπ.) όσο και τη συμμόρφωση με τους Κανονισμούς και Οδηγούς της Επιτροπής και της ΕΥΔ ΣΣ ΚΑΠ.

Καταχωρίσεις στο πληροφοριακό σύστημα

Οι δείκτες και τα επιπλέον δεδομένα, συλλέγονται από το πληροφοριακό σύστημα της ΕΑΕ και διαβιβάζονται στο ΟΠΣ ΚΑΠ, ώστε να αποσταλούν μέσω της πλατφόρμας της ΕΕ (SFC2021) στην Επιτροπή.

Διαδικασία 3.2. Παρακολούθηση επιδόσεων και αιτιολόγηση υπερβάσεων και αποκλίσεων

Περιγραφή Διαδικασίας

Επιτευχθείσες εκροές — μοναδιαία ποσά - υπερβάσεις

Η ΕΥΔ ΣΣ ΚΑΠ ή ο Ενδιάμεσος Φορέας (ΕΦ) στον οποίο ανατίθενται καθήκοντα, συγκρίνει για κάθε ημερολογιακό έτος και για κάθε παρέμβαση που τους έχει εκχωρηθεί,

* το επιτευχθέν μοναδιαίο ποσό που ορίζεται στο άρθρο 134 παράγραφος 5 του κανονισμού (ΕΕ) 2021/2115, με
* το προβλεπόμενο μοναδιαίο ποσό (αναφοράς) που προγραμματίζεται στο ΣΣ ΚΑΠ και ορίζεται σύμφωνα με το άρθρο 102 του εν λόγω κανονισμού και περιγράφεται αναλυτικά στους πίνακες «Προγραμματισμένο μοναδιαίο ποσό – χρηματοδοτικός πίνακας με εκροές» του κεφ. 5 του ΣΣ ΚΑΠ.

Στην περίπτωση υπέρβασης και για τους σκοπούς της ετήσιας εκκαθάρισης επιδόσεων, των άρθρων 40 παρ.2 και 54 παρ. 2 του καν. (ΕΕ) 2116/2021, οι ΕΦ αποστέλλουν, αμέσως μετά το τέλος κάθε ημερολογιακού έτους, στις αρμόδιες μονάδες της ΕΥΔ ΣΣ ΚΑΠΕ και της Ειδικής Υπηρεσίας Εφαρμογής Άμεσων Ενισχύσεων και Τομεακών Παρεμβάσεων, αιτιολόγηση ανάλογα με το ύψος της υπέρβασης, σύμφωνα με τα οριζόμενα στο άρθρο 134 παρ. 8α και 9 του καν. (ΕΕ) 2115/2021. Η ΕΥΔ ΣΣ ΚΑΠ με τη συνδρομή της Ειδικής Υπηρεσίας Εφαρμογής Άμεσων Ενισχύσεων και Τομεακών Παρεμβάσεων, συγκεντρώνει και αποστέλει τις αιτιολογήσεις των υπερβάσεων ανά μοναδιαίο ποσό στον ΟΠΕΚΕΠΕ.

Επιτευχθείσες τιμές δεικτών αποτελεσμάτων - αποκλίσεις

Η ΕΥΔ ΣΣ ΚΑΠ συγκρίνει, αμέσως μετά το τέλος κάθε ημερολογιακού έτους και για καθέναν από τους δείκτες αποτελέσματος:

* την τιμή του δείκτη αποτελέσματος, που επιτεύχθηκε κατά το προηγούμενο οικονομικό έτος, με
* το αντίστοιχο ετήσιο ορόσημο που έχει προγραμματιστεί στο πλάνο δεικτών του κεφ. 2.3 του ΣΣ ΚΑΠ.

Για όλες τις περιπτώσεις αποκλίσεων από τα ετήσια ορόσημα, η ΕΥΔ ΣΣ ΚΑΠ, ενημερώνει τους ΕΦ ώστε να στείλουν, αιτιολόγηση και, εφόσον ζητηθεί, περιγραφή των μέτρων (σχέδιο δράσης) που ελήφθησαν, σύμφωνα με το άρθρο 134 παρ. 7 στοιχείο β) του κανονισμού (ΕΕ) 2115/2021. Η ΕΥΔ ΣΣ ΚΑΠ με τη συνδρομή της Ειδικής Υπηρεσίας Εφαρμογής Άμεσων Ενισχύσεων και Τομεακών Παρεμβάσεων, συγκεντρώνει και αποστέλει τις αιτιολογήσεις και τα σχέδια δράσεις για τις αποκλίσεις ανά δείκτη αποτελέσματος, στον ΟΠΕΚΕΠΕ.